રૈયા ચોકડી પાસેના શાંતિનિકેતન પાર્કમાં રહેતી પ્રિયંકા ઉર્ફે પીયુ કૌશિકભાઇ સોનેજી (ઉ.વ.19)એ યુનિવર્સિટી પોલીસ સ્ટેશનમાં નોંધાવેલી ફરિયાદમાં આરોપી તરીકે સ્વામિનારાયણ મંદિર સામેની હરિહર સોસાયટીમાં રહેતા સાહિલ પ્રવીણ કણસાગરાનું નામ આપ્યું હતું. પ્રિયંકાએ ફરિયાદમાં જણાવ્યું હતું કે, પોતે ધોળકિયા સ્કૂલમાં ધોરણ-12 સાયન્સમાં અભ્યાસ કરતી હતી ત્યારે તેની સાથે સાહિલ કણસાગરા પણ અભ્યાસ કરતો હતો. ક્લાસની કેટલીક યુવતીઓએ મોબાઇલમાં ઇન્સ્ટાગ્રામમાં એક ગ્રૂપ બનાવ્યું હતું. શાળાકીય અભ્યાસ બાદ તમામ સહેલીઓ ઇન્સ્ટાગ્રામથી સંપર્કમાં હતા. સાહિલે પણ ઇન્સ્ટાગ્રામથી પ્રિયંકાનો સંપર્ક શરૂ કર્યો હતો અને ધીમેધીમે મેસેજ બાદ મોબાઇલ પર વાતચીત શરૂ થઇ હતી.